  Туспуктэм: Руслан Нуриахметов Наталия Сильвестрова «Вож патруль» огъяросси мерлыко огазеяськонлэн экспертъёсыз Удмуртиысь экологи югдурлэсь умой пала воштӥськемзэ пусйизы. 2022-тӥ арысь сӥзьыллы йылпумъянъёсты, «Россиысь регионъёслэн йӧскалык экологи рейтингазы» гожтӥзы, ивортӥз Удмуртиысь тӧролэн но кивалтэтлэн пресс-службазы. Экспертъёслэн дунъямзыя, Удмуртия экологи югдурлэн ӟечлыкезъя Приволжск Федерал округын куинетӥ интыын мынэ но Россиысь вань улосъёс пӧлын - 18-тӥ интыын  Рейтингез куинь возьматэтъя лэсьто: инкуазез утён, промышленность но экология, мерлык но экология. 2022-тӥ арысь гужемлы йылпумъянъёсъя Удмуртия Россиын 20-тӥ интыын вал. Экспертъёслэн чакламзыя, улосын экологи югдур ар пумлы умойгес луиз, соин ик элькунмы кык чурлы вылӥе ӝутскиз. « <…> 2022-тӥ арын Удмуртиын нюлэс тылпусолэн шоро-куспо быдалазы 0,67 гектарысен 0,48 гектарозь пичияз. Та возьматэтъя ми тужгес но умойёсыз пӧлын Приволжск Федерал округын гинэ ӧвӧл, быдэс Россиын но. «Экология» ӵектос улсын элькун нюлэсъёсты выльдон озьы ик ӟеч мынэ. Арлы чакланъёс 108 процентлы быдэстэмын. Выльдэм нюлэсъёслэн быдӟалазы, корам но бырыны сюрем нюлэсъёс сярысь, 26 процентлы тросгес луэ. Писпуосты корам сярысь ныль поллы тросгес мертто »Денис Удалов, Удмуртиысь инкуазь узырлыкъёсъя но инкуазез утёнъя министр Тодэ вайытом, Удмуртилэн инкуазез утён фондаз вуоно арын 160 миллион котыр манет вуоз шуыса чаклало. Тегъёс: Удмуртия инкуазезутён Экология Инкуазьузырлыкъяминистерство ДенисУдалов  